wannaphong/clean_thaiwikipedia huggingface dataset:
# อำเภอฮับบาน
ฮับบาน  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 29,846 คน ชื่ออำเภอตั้งตามชื่อเมืองฮับบานซึ่งมีพิกัดอยู่ที่ละติจูดที่ 14 องศา 21 ลิปดาเหนือ กับลองติจูด 47 องศา 4 ลิปดาตะวันออก

ดูเพิ่ม
อัลวาฮิดีฮับบาน
# เชียด อภัยวงศ์
เชียด อภัยวงศ์เชียด อภัยวงศ์. จัดพิมพ์เป็นบรรณาการเนื่องในการพระราชทานเพลิงศพ นายเชียด อภัยวงศ์ ณ เมรุวัดธาตุทอง 29 สิงหาคม 2515. กรุงเทพฯ : โรงพิมพ์รุ่งเรืองธรรม. 2515 เป็นอดีตเลขาธิการนายกรัฐมนตรีของไทยถึง 4 คน คือ นายควง อภัยวงศ์ นายทวี บุณยเกตุ หม่อมราชวงศ์เสนีย์ ปราโมช และนายปรีดี พนมยงค์ ระหว่างปี พ.ศ. 2488 ถึงปี พ.ศ. 2489

 ประวัติ 
เชียด อภัยวงศ์ เกิดเมื่อวันที่ 10 พฤศจิกายน พ.ศ. 2446 ที่ตำบลพระตะบอง เป็นบุตรของเจ้าพระยาอภัยภูเบศร์ กับนางริ้ว อภัยภูเบศร์ สำเร็จการศึกษา Diplome de Pharmacie จากมหาวิทยาลัยปารีส 

นายเชียด สมรสกับหม่อมหลวงพวงร้อย สนิทวงศ์ (ท่านผู้หญิงพวงร้อย อภัยวงศ์)  มีบุตรธิดา 3 คน เขาเสียชีวิตในปี พ.ศ. 2515 โดยมีการพระราชทานเพลิงศพ ณ เมรุวัดธาตุทอง เมื่อวันที่ 29 สิงหาคม พ.ศ. 2515

 การทำงาน 
เชียด เริ่มเข้ารับราชการเป็นข้าราชการพลเรือนวิสามัญชั่วคราวตำแหน่งเภสัชกรโท สังกัดกองเภสัชกรรม กรมวิทยาศาสตร์ เมื่อปี พ.ศ. 2481 จนถึงปี พ.ศ. 2488 (เคยเป็นผู้จัดการองค์การเภสัชกรรม ในปี พ.ศ. 2484) จึงลาออกจากราชการเพื่อไปดำรงตำแหน่งเลขาธิการนายกรัฐมนตรี ระหว่างปี พ.ศ. 2488 ถึงปี พ.ศ. 2489

ต่อมาเข้าทำงานในตำแหน่งพนักงานเทคนิค โรงงานยาสูบ กระทรวงการคลัง ในปี พ.ศ. 2490 และได้กลับเข้ารับราชการอีกครั้งในตำแหน่งนักวิทยาศาสตร์เอก กองการวิจัย กรมวิทยาศาสตร์ ในปี พ.ศ. 2497 และได้ทำหน้าที่ที่ปรึกษาให้กับบริษัท ส่งเสริมเศรษฐกิจแห่งชาติ จำกัด ซึ่งขณะนั้นมี เสริม วินิจฉัยกุล เป็นผู้อำนวยการ มีส่วนในการประสานงานกับช่างชาวฝรั่งเศสในด้านการติดตั้งทดลองเครื่องจักรและการผลิตเคมีภัณฑ์โรงงานกระดาษบางปะอิน จนเกษียณอายุราชการในปี พ.ศ. 2507

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๑ ตอนที่ ๑๑๘ ง ฉบับพิเศษ หน้า ๕๑๗, ๑๗ ธันวาคม ๒๕๐๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๗๘ ตอนที่ ๑๐๔ ง ฉบับพิเศษ หน้า ๖๖๘, ๑๕ ธันวาคม ๒๕๐๔
# เริ่น หมิ่น
เหรินหมิ่น (; เกิด 17 ธันวาคม ค.ศ. 1999) เป็นนักแสดงชาวจีน เริ่มเป็นที่รู้จักจากภาพยนตร์เรื่อง Cry Me A Sad River (悲伤逆流成河) ที่ฉายในปี 2018 และซีรีส์จีนเรื่อง วังเดียวดาย (清平乐; Held in the Lonely Castle) ซึ่งออกอากาศในปี ค.ศ. 2020  

 ผลงาน 

 ละคร 
+ปีชื่อภาษาอังกฤษ / ไทยชื่อภาษาจีนตัวละครบทบาทหมายเหตุLight to the night黑夜告白เหอเสี่ยวเหอกำลังถ่ายทำHold A Court Now 我们与法庭的距离Qin RuiนางเอกรอออกอากาศThe Rise of Ning锦绣安宁หลัวอี๋หนิงนางเอกรอออกอากาศ2024Shooting Stars
เมื่อดวงดาวส่องแสง群星闪耀时 ลั่วหมินหมิ่นนางเอกรับชมได้ทาง MangoTV2024Five kings of thieves 
ราชันปัญจธาตุ五行世家
(อู่สิงซื่อเจีย)สุ่ยเยาเอ๋อร์นางเอกดูได้ทาง แอป Youku 2024White Cat Legend 大理寺少卿游ซ่างกวนฉินรับเชิญชื่อไทย “ตำนานแมวขาวแห่งศาลต้าหลี่”
รับชมได้ทาง iQIYI2023The lonely warrior 
กองพลที่สาม三大队หวังเหมี่ยวเหมี่ยวรับเชิญรับชมได้ทาง iQIYIFearless Blood欢颜 (ฮวนเหยียน)หยางจื่อตัวประกอบไม่มีชื่อไทย ดูซับไทยได้ทาง WeTVThe Longest Promise
ลำนำกระดูกหยก

(โชคชะตาฟ้าลิขิต ความคะนึงหากลายเป็นชะตากรรม)朱颜(จูเหยียน)
เปลี่ยนชื่อเป็น玉骨谣จูเหยียน นางเอกดูซับไทยได้ทาง WeTV
ดูซับไทยได้ทาง NetflixRay of Light
ชีวิตที่เจิดจ้าของเรา追光的日子
(จุยกวงเตอรื่อจือ)เหรินเจินนางเอกดูได้ทาง แอป Youku International app2022Going To 18/ Hello, Yesterday
สวัสดี วันวาน你好，昨天ถานซินนางเอกดูได้ทาง แอป Youku International app2020HEROES IN HARM'S WAY最美逆行者อวี๋ลี่น่ารับเชิญซีรีส์ในวาระพิเศษของช่อง CCTV ที่นำเสนอ

เรื่องราวของการต่อสู้กับการแพร่ระบาดของโควิด-19Held in the Lonely Castle
วังเดียวดาย清平乐จ้าวฮุยโหรวบทรองชื่อไทย " วังเดียวดาย "

รับชมทาง We TV https://wetv.vip/th/play/g0033nsz504?vid=g0033nsz504 

 ภาพยนตร์ 
+ปีชื่อภาษาอังกฤษ / ไทยชื่อภาษาจีนตัวละครบทบาทหมายเหตุThe 749 Bureau749局 -บทรองรอฉาย 202210 years of Loving you十年一品温如言本เวินเหิงนางเอกStay With Me我是真的讨厌异地恋จ้าวอีอีนางเอก2018Cry Me A Sad River悲伤逆流成河อี้เหยานางเอก
 รางวัล 
+ปีรายการ รางวัลผลงานที่ได้รับการเสนอชื่อผลการตัดสิน2019เทศกาลภาพยนตร์มหาวิทยาลัยปักกิ่งครั้งที่ 26นักแสดงหน้าใหม่ยอดเยี่ยมจากภาพยนตร์เรื่อง Cry Me A Sad Riverได้รับการเสนอชื่อเข้าชิง
# เผิง เสียวหร่าน
เผิง เสียวหร่าน (, เกิด 3 ธันวาคม พ.ศ. 2533) เป็นนักแสดงชาวจีน เริ่มเข้าวงการและแสดงซีรีส์มาตั้งแต่ปี 2014 แต่มาเป็นที่รู้จักและโด่งดังจากซีรีส์จีนเรื่อง ตงกง ตำนานรักตำหนักบูรพา (Good Bye, My Princess; 东宫) ที่ออกอากาศในปี 2019 

 ผลงานการแสดง 

 ละคร 
+ปีชื่ออังกฤษ / ไทยชื่อจีนบทบาทหมายเหตุTo OUR DREAMLAND OF ICE冰雪之名นางเอกฉายแล้วChun Gui Meng Li Ren春闺梦里人นางเอกซับไทยทาง WeTV ThailandShining Just For You 星河长明 นางเอกซับไทยทาง Youku และ MONOMAX My Talent Neighbour走起！我的天才街坊นางเอกรอออกอากาศ2021Jun Jiu Ling
หวนชะตารัก君九龄นางเอกซับไทย ทาง YOUKU ThaiRefinment Of Faith百炼成钢นักแสดงหลักFaith Makes Great理想照耀中国นักแสดงหลัก2019Good Bye, My Princess
ตงกง ตำนานรักตำหนักบูรพา东宫นางเอกพากษ์ไทย และ ซับไทย ทาง MONOMAX Win the World 巴清传นักแสดงสมทบ2016The Mystic Nine
เปิดตำนานเก้าสกุล老九门นักแสดงสมทบพากษ์ไทย และ ซับไทย ทาง MONOMAX 2015Two Idiots废柴兄弟3นักแสดงประกอบ2014Tong Ju Sun You同居损友นักแสดงประกอบ2014Mysterious Summer不可思议的夏天นักแสดงประกอบ2014Hi-Tech Belle高科技少女喵นักแสดงประกอบ2014Brothers Like This香瓜七兄弟2นักแสดงประกอบ2014Soul Ferry，Soul Ferryman灵魂摆渡นักแสดงประกอบ

 ภาพยนตร์ 
+ปีชื่ออังกฤษ / ไทยชื่อจีนตัวละครบทบาทหมายเหตุ2017Sky Hunter空天猎นักข่าวนักแสดงประกอบ2016Mo Jie Xiong Di魔兽兄弟นักแสดงประกอบ2016Longmen Robbery龙门劫案Qian Qianนักแสดงประกอบ
# ยุทธการที่มัรญุศเศาะฟัร (ค.ศ. 634)
ยุทธการที่มัรญุศเศาะฟัร เกิดใน ค.ศ. 634 ที่ดามัสกัส โทมัส พระชามาดา (ลูกเขย) ของจักรพรรดิเฮราคลิอัสแห่งไบแซนไทน์ทำหน้าที่บัญชาการ เมื่อได้ข่าวว่ากองทัพของคอลิดเดินทางมายังดามัสกัส พระองค์จึงเขียนจดหมายถึงจักรพรรดิเฮราคลีอัสที่อยู่ในเอเมซาในตอนนั้นเพื่อขอกำลังเสริม ที่มากไปกว่านั้น โทมัสส่งทหารบางส่วนไปขัดขวางกองทัพของคอลิดเพื่อที่จะได้มีเวลาเตรียมการยึดเพิ่มขึ้น หรือถ้าเป็นไปได้ ก็หยุดขบวนทหารของคอลิดเสียเลย กองทัพหนึ่งของเขาพ่ายแพ้ในยุทธการที่อัลยากูเศาะฮ์ในช่วงกลางเดือนสิงหาคม ค.ศ. 634 ใกล้ทะเลสาบทิเบเรียส ห่างจากดามัสกัส 150 กิโลเมตร ส่วนอีกกองทัพก็พ่ายแพ้ในยุทธการที่มัรญุศเศาะฟัรในวันที่ 19 สิงหาคม ค.ศ. 634 กล่าวกันว่าอุมมุฮะกีม วีรสตรีมุสลิมได้เข้าร่วมสงครามนี้ด้วย
# อำเภอมัรเคาะตุลอุลยา
มัรเคาะตุลอุลยา  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 32,278 คน
# กาน้ำชาของรัสเซลล์
กาน้ำชาของรัสเซลล์  เป็นอุปมาอย่างหนึ่งที่เสนอขึ้นโดยนักปรัชญา เบอร์ทรันด์ รัสเซลล์ (1872-1970) เพื่อประกอบการแสดงให้เห็นว่าภาระในการพิสูจน์ทางปรัชญาของคำอ้างที่ไม่สามารถพิสูจน์ว่าเป็นเท็จได้ ต้องตกเป็นของผู้อ้าง ไม่ควรเป็นภาระของผู้อื่นที่ต้องมาพิสูจน์หักล้างคำอ้างเช่นนี้

รัสเซลล์ตั้งใจใช้อุปมานี้เพื่อประกอบการพิสูจน์หลักการทางศาสนาFritz Allhoff, Scott C. Lowe. The Philosophical Case Against Literal Truth: Russell's Teapot // Christmas - Philosophy for Everyone: Better Than a Lump of Coal. — John Wiley and Sons, 2010. — Т. 5. — P. 65-66. — 256 p. — (Philosophy for Everyone). — . โดยกล่าวว่า หากเขาจะอ้างโดยปราศจากหลักฐานว่า มีกาน้ำชาอยู่อันนึง ซึ่งมีขนาดเล็กเกินกว่าจะมองเห็นได้ด้วยกล้องโทรทรรศน์ โคจรรอบดวงอาทิตย์ โดยมีวงโคจรอยู่ระหว่างวงโคจรของโลกและดาวอังคาร เขาไม่ควรจะคาดหวังว่าคนอื่นจะเชื่อเขา แค่เพียงเพราะคำอ้างของเขาไม่สามารถพิสูจน์ว่าเป็นเท็จได้
อ้างอิง
# มาอิตากิ
มาอิตากิ  (ศัพท์ที่สัมพันธ์กับคำว่า ตามาตาอี (ผู้หญิง) ในภาษาซามัว) เป็นธิดาของตูอิฮาอะตากาลาอัวที่สมรสกับตูอิโตงาในฐานะพระมเหสีเอกและพระมารดาของรัชทายาท ด้วยตำแหน่งส่วนบุคคลในตองงามาจากฝ่ายมารดา ดังนั้นจึงเป็นการยกระดับสถานะของตูอิโตงาในอนาคต และเพิ่มอำนาจให้กับตูอิฮาอะตากาลาอัวตามระบบฟาฮู ซึ่งนั่นเป็นประโยชน์กับ กาลีงา (ตระกูล) ของทั้งสองฝ่าย

มาอิตากิพระองค์แรกได้แก่กาโลอาฟูโตงาในช่วงประมาณ ค.ศ. 1600 ส่วนพระองค์สุดท้ายคือโลโงมาอิตากิในช่วงประมาณ ค.ศ. 1700

ระบบนี้อยู่ได้เพียงแค่สี่ชั่วอายุคนเท่านั้น อันเนื่องมาจากอำนาจของตูอิฮาอะตากาลาอัวเสื่อมถอยลง จากการขึ้นมามีบทบาทของตูอิกาโนกูโปลู และตูอิโตงาเริ่มรับพระมเหสีเอกจากตระกูลดังกล่าว ซึ่งเรียกว่า โมเฮโอโฟ (หมายถึง: ปลุก(เจ้าเหนือหัว)ให้ตื่น) แต่เดิมแล้วศัพท์คำนี้มักใช้ระบุหญิงสาวที่หลับนอนกับหัวหน้าชุมชนที่มาเยี่ยมเยียน ซึ่งเป็นเรื่องปกติในอดีต โมเฮโอโฟพระองค์แรกคือโตงาโตเตอาในช่วงประมาณ ค.ศ. 1700 

ในปัจจุบันศัพท์คำว่ามาอิตากิเสื่อมความหมายลงจากในอดีต โดยเป็นศัพท์ทั่วไปที่ใช้เรียกภริยาลับ ขณะที่โมเฮโอโฟเป็นคำที่อ้างถึงเชื้อพระวงศ์ ซึ่งแตกต่างจากความหมายดั้งเดิม
# จิรายุส ทรัพย์ศรีโสภา
จิรายุส ทรัพย์ศรีโสภา ชื่อเล่น ท็อปเก้อ (เกิด 8 กุมภาพันธ์ พ.ศ. 2533) เกิดที่กรุงเทพมหานคร ประเทศไทย เป็นนักธุรกิจผู้ก่อตั้งบริษัทบิทคับ ศูนย์แลกเปลี่ยนคริปโทเคอร์เรนซี กรรมการอิสระ บริษัท สยามราชธานี จำกัด (มหาชน) เป็นอุปนายกสมาคมฟินเท็คแห่งประเทศไทย นายกสมาคมฟินเทคคนใหม่ ลั่น 2 ปี ดันไทยสู่ Top 5 ฟินเทคฮับในเอเชีย  และเป็นอนุกรรมการของสำนักงานคณะกรรมการการแข่งขันทางการค้า

 ประวัติ 
"จิรายุส" เกิดและโตในครอบครัวธุรกิจขายเสื้อผ้าส่งออกประวัติ ท๊อป จิรายุส ทรัพย์ศรีโสภา ผู้ก่อตั้ง บิดครับ กระดานเทรด Bitcoin&Cryptocurrency สตาร์ทอัพพันล้าน เขาได้ศึกษาในระดับมัธยมที่ประเทศนิวซีแลนด์ ที่โรงเรียนมาโบเราท์ บอยส์ คอลเลจ (Marlborough Boys College) ในเมืองเบรนอิมในระดับมัธยมต้น และศึกษาต่อในระดับมัธยมปลายที่โรงเรียนวังกานุยคอลลีจิเอท (Whanganui Collegiate School) ที่เมืองวังกานุย ศึกษาต่อในระดับปริญญาตรีที่มหาวิทยาลัยแมนเชสเตอร์ ในสาขาวิชาเศรษฐศาสตร์ เกียรตินิยมอันดับหนึ่งเหรียญทอง (High Distinction) ของรุ่นการศึกษา ค.ศ. 2011 และสำเร็จการศึกษาในระดับปริญญาโทในปี ค.ศ. 2013 ที่มหาวิทยาลัยออกซฟอร์ด ในสาขาเศรษฐศาสตร์ โดยวิทยานิพนธ์ในหัวข้อ The Determinants of Capital Inflows: The Case of Thailand โดยมีความสนใจในวิชาเอกด้านประวัติศาสตร์เศรษฐกิจ (Economic History) และประวัติศาสตร์การเงิน (Monetary History)Bent Nielsen: Research Students Department of Economics  

หลังสำเร็จการศึกษาในระดับปริญญาโทในปี พ.ศ. 2556 ได้ทำงานเป็นวาณิชธนากรในสถาบันการเงินที่นครเซี่ยงไฮ้ ประเทศจีนได้สามเดือน และได้ย้ายงานมาทำที่นครซานฟรานซิสโก สหรัฐอเมริกาอีกหนึ่งเดือน และได้ลาออกจากบริษัทมาวางแผนดำเนินธุรกิจในด้านบิตคอยน์

หลังจากได้ลาออกจากบริษัทเขาได้มาเปิดธุรกิจในการแลกเปลี่ยนสกุลเงินบิตคอยน์ร่วมกับเพื่อน ในปี พ.ศ. 2556 ของประเทศฟิลิปปินส์ในชื่อ Coins.ph และสามเดือนต่อมาได้มาร่วมเปิดเปิดศูนย์แลกเปลี่ยน Coins.co.th ของประเทศไทย จนกระทั่งในปี พ.ศ. 2561 เขาได้เปิดบิทคับ ธุรกิจในด้านศูนย์แลกเปลี่ยนคริปโทเคอร์เรนซี และคริปโทเคอร์เรนซีวอลเลต

ในปี พ.ศ. 2564 สภามหาวิทยาลัยรังสิต มีมติเป็นเอกฉันท์ให้มอบปริญญาศิลปศาสตรดุษฎีบัณฑิตกิตติมศักดิ์ สาขาวิชาเศรษฐกิจดิจิทัล คณะเศรษฐศาสตร์ มหาวิทยาลัยรังสิต ประเทศไทย ในพิธีประสาทปริญญาประจำปี พ.ศ. 2564 เมื่อวันที่ 23 มกราคม พ.ศ. 2565https://econ.rsu.ac.th/econ/3767/

 ก่อตั้งและบริหารบริษัทบิทคับ 

จิรายุสก่อตั้ง บริษัท บิทคับ ออนไลน์ จำกัด ในปี พ.ศ. 2561 เป็นตลาดหลักทรัพย์ที่อาศัยเทคโนโลยีบล็อกเชนในการทำธุรกิจที่ได้รับรองโดยคณะกรรมการกำกับหลักทรัพย์และตลาดหลักทรัพย์ และและเป็นอนุกรรมการของสำนักงานคณะกรรมการการแข่งขันทางการค้า

ในปี พ.ศ. 2562 เขาได้ร่วมเป็นกรรมการสมาคมฟินเท็กแห่งประเทศไทย ได้มีบทบาทในการบรรยายให้ความรู้เกี่ยวกับเงินสกุลดิจิทัลในประเทศไทย รวมถึงการจัดงานประชุมในด้านสกุลเงินดิจิทัลและบล็อกเชน ทั้งกับทางภาคเอกชน และภาครัฐร่วมกับ สำนักงานนวัตกรรมแห่งชาติ (องค์การมหาชน) เครือข่ายยูโรเปียนบล็อกเชนฮับ และองค์กรนานาชาติที่ไม่แสวงผลกำไร  โดยเขาได้รับรางวัล 1 ใน 100 คนของโลกที่สร้างสรรค์ผลงานด้วยเทคโนโลยีบล็อกเชน ร่วมกับคุณปรมินทร์ อินโสม ผู้พัฒนา ZCoin
# ยุทธการที่อัลยากูเศาะฮ์
ความพ่ายแพ้ในยุทธการที่อัจญ์นะดัยน์ทำให้ซีเรียตกเป็นเป้าหมายการรุกรานจากฝ่ายมุสลิม คอลิด อิบน์ อัลวะลีดตัดสินใจยึดดามัสกัสซึ่งเป็นฐานที่มั่นของจักรวรรดิไบแซนไทน์ ที่ดามัสกัส โทมัส พระชามาดา (ลูกเขย) ของจักรพรรดิเฮราคลิอัสแห่งไบแซนไทน์เป็นผู้บัญชาการ ได้ข่าวกรองว่ากองทัพของคอลิดเดินทางมายังดามัสกัส พระองค์จึงเขียนจดหมายถึงจักรพรรดิเฮราคลีอัสซึ่งอยู่ในเอเมซาในขณะนั้นเพื่อขอกำลังเสริม ที่มากไปกว่านั้น โทมัสส่งทหารบางส่วนไปขัดขวางกองทัพของคอลิดเพื่อที่จะได้มีเวลาเตรียมการยึดเพิ่มขึ้น หรือถ้าเป็นไปได้ ก็หยุดขบวนทหารของคอลิดเสียเลย กองทัพหนึ่งของเขาพ่ายแพ้ในยุทธการที่อัลยากูเศาะฮ์ ในช่วงกลางเดือนสิงหาคม ค.ศ. 634 ใกล้ทะเลสาบทิเบเรียส ห่างจากดามัสกัส 150 กิโลเมตร ส่วนอีกกองทัพก็พ่ายแพ้ในยุทธการที่มัรญุศเศาะฟัรในวันที่ 19 สิงหาคม ค.ศ. 634Abu Bakr and Military Expansion - Islamic BooksBattles of Byzantine by John Haldon

นักเขียนช่วงแรกบางคนซึ่งรวมถึงอัฏเฏาะบะรี สับสนที่ตั้งสงครามอัลยากูเศาะฮ์  กับยุทธการที่อัลยัรมูกซึ่งเกิดในบริเวณเดียวกัน และให้ปีที่ยัรมูกเป็น ฮ.ศ. 13 ซึ่งไม่ถูกต้อง
# เอ็มวานา ซามัตตา
เอ็มวานา อัลลี ซามัตตา (เกิดวันที่ 23 ธันวาคม ค.ศ. 1992) เป็นนักฟุตบอลอาชีพชาวแทนซาเนียที่เล่นในตำแหน่งกองหน้าให้กับสโมสรเฟแนร์บาห์แชในซือเปร์ลีก ประเทศตุรกี 
และทีมชาติแทนซาเนีย

ซามัตตาเร่ิมต้นเล่นฟุตบอลกับทีมเยาวชนของแอฟริกันลียงในแทนซาเนียเมื่อ ค.ศ. 2008 และได้เล่นในระบบอาชีพกับสโมสรกีฬาซิมบาเมื่อ ค.ศ. 2010 ซึ่งเขาได้เล่นเพียงครึ่งฤดูกาลก่อนที่จะย้ายไปมาเซมเบ เขาลงเล่นให้กับสโมสรนี้ 5 ปี จนกลายเป็นตัวหลักของทีม และได้รับรางวัลผู้เล่นแอฟริกายอดเยี่ยมประจำปี 2015 อีกทั้งในฤดูกาลนั้น เขายังเป็นผู้ทำประตูสูงสุดในซีเอเอฟแชมเปียนส์ลีกพร้อมกับพาทีมมาเซมเบคว้าแชมป์รายการนี้อีกด้วย

ในเดือนมกราคม ค.ศ. 2016 ซามัตตาเซ็นสัญญากับเคงก์ในเบลเยียม เขามีส่วนช่วยให้ทีมได้ไปเล่นในยูฟ่ายูโรปาลีกและชนะเลิศเบลเจียนจูบิแลร์ลีกใน ค.ศ. 2019 ซึ่งเขาเป็นผู้ประตูสูงสุดในลีกฤดูกาลนั้น เขายังได้รับรางวัลรองเท้าอีโบนีจากผลงานที่โดดเด่นกับเคงก์

ในเดือนมกราคม ค.ศ. 2020 เขาย้ายไปแอสตันวิลลา ทำให้เขากลายเป็นผู้เล่นชาวแทนซาเนียคนแรกที่ได้ลงเล่นและทำประตูในพรีเมียร์ลีก

 สโมสรอาชีพ 
 แอสตันวิลลา 
ในวันที่ 20 มกราคม ค.ศ. 2020 ซามัตตาเซ็นสัญญา 4 ปีครึ่งกับแอสตันวิลลาในพรีเมียร์ลีก ทำให้เขากลายเป็นผู้เล่นชาวแทนซาเนียคนแรกที่เซ็นสัญญากับสโมสรในพรีเมียร์ลีก และแทนซาเนียเป็นสัญชาติที่ 117 ที่จะมีผู้เล่นลงเล่นในรายการนี้ ค่าตัวที่จ่ายให้กับเคงก์โดยประมาณอยู่ที่ 8.5 ล้านปอนด์ ซามัตตาลงเล่นนัดแรกให้กับสโมสรในอีก 8 วันถัดมา ในอีเอฟแอลคัพรอบรองชนะเลิศ เลกที่สอง ที่ทีมเปิดบ้านเอาชนะเลสเตอร์ซิตีไปได้ 2–1 ช่วยให้ทีมผ่านเข้าสู่นัดชิงชนะเลิศได้สำเร็จ

ในวันที่ 1 กุมภาพันธ์ ค.ศ. 2020 ซามัตตาลงเล่นนัดแรกในลีกให้กับวิลลา ในนัดที่บุกไปแพ้บอร์นมัท 2–1 ทำให้เขากลายเป็นผู้เล่นชาวแทนซาเนียคนแรกที่ได้ลงเล่นและทำประตูในพรีเมียร์ลีก

 เฟแนร์บาห์แช 
ในวันที่ 25 กันยายน ค.ศ. 2020 ซามัตตาถูกปล่อยยืมตัวให้กับเฟแนร์บาห์แชในซือเปร์ลีกจนจบฤดูกาล

 ชีวิตส่วนตัว 
ซามัตตานับถือศาสนาอิสลาม โดยใน ค.ศ. 2018 เขาเคยไปแสวงบุญที่มักกะฮ์กับออมาร์ คอลลีย์ เพื่อนร่วมทีมเคงก์

 เกียรติประวัติ 
ทีพี มาเซมเบ
 ลีนาฟุต: 2011, 2012, 2013, 2013–14
 ดีอาร์คองโกซูเปอร์คัพ: 2013, 2014
 ซีเอเอฟแชมเปียนส์ลีก: 2015

เคงก์
 เบลเจียนโปรลีก: 2018–19
 เบลเจียนซูเปอร์คัพ: 2019

แอสตันวิลลา
 อีเอฟแอลคัพ รองชนะเลิศ: 2019–20

รางวัลส่วนตัว
 African Inter-Club Player of the Year: 2015
 ทีมยอดเยี่ยมแห่งปีของซีเอเอฟ: 2015
 ผู้ทำประตูสูงสุดในซีเอเอฟแชมเปียนส์ลีก: 2015
 รองเท้าอีโบนี: 2019
 รองเท้าทองคำในเบลเจียนเฟิสต์ดิวิชัน เอ: 2018–19
# ชอร์ตสควีซของเกมสต๊อป
ในมกราคม 2021 การชอร์ตสควีซหุ้นของเกมสต๊อป (GME) และหลักทรัพย์อื่น ๆ เกิดขึ้นในตลาดหุ้นหลายแห่ง ทำให้เกิดผลกระทบทางการเงินอย่างมากกับบางกองทุนบริหารความเสี่ยงบาง การชอร์ตสควีซทำให้ราคาหุ้นของเกมสต๊อปซึ่งเป็นผู้ค้าปลีกวิดีโอเกมเพิ่มขึ้นเกือบ 190 เท่าจากระดับต่ำสุดและแตะระดับสูงสุดเกือบ 500 ดอลลาร์ต่อหุ้นในวันที่ 28 มกราคม 2021 และทำให้ผู้ขายชอร์ตขาดทุนจำนวนมาก ประมาณ 140% ของหุ้นเกมสต๊อปถูกขายชอร์ตและการรีบซื้อหุ้นเพื่อให้ครอบคลุมหุ้นที่ซื้อมานี้ทำให้ราคาสูงขึ้นกว่าเดิม การชอร์ตสควีซครั้งนี้เริ่มต้นโดยผู้ใช้ฟอรัม r/wallstreetbets บนเรดดิตผ่านแอปการซื้อขายที่ไม่มีค่านายหน้าเช่นโรบินฮู้ด 

เมื่อวันที่ 28 มกราคมโรบินฮู้ดได้หยุดการซื้อหุ้นของเกมสต๊อปและหลักทรัพย์อื่น ๆ ทำให้เกิดการวิพากษ์วิจารณ์และการกล่าวหาว่าเป็นการปั่นตลาดจากนักการเมืองและนักธุรกิจที่มีชื่อเสียงจากทั่วทุกมุมมองทางการเมือง รวมถึง วุฒิสภาสหรัฐ เท็ด ครู๊ซ, ผู้แทนราษฎร อเล็กซานเดรีย โอคาซีโอ-คอร์เทซ และซีอีโอของเทสลา อีลอน มัสก์ นอกจากนี้ยังมีการฟ้องร้องดำเนินคดีแบบกลุ่มต่อโรบินฮู้ดในศาลชั้นต้นสหรัฐ เขตทางตอนใต้ของนิวยอร์ก และเขตทางตอนเหนือของรัฐอิลลินอยส์

 พื้นหลัง 

 การขายชอร์ต 

การขายชอร์ตเป็นแนวทางปฏิบัติทางการเงินที่นักลงทุนหรือที่เรียกว่าผู้ขายชอร์ตยืมหุ้นและขายทันทีโดยหวังว่าจะซื้อคืน ("โคเวอร์") ในภายหลังในราคาที่ต่ำกว่าคืนหุ้นที่ยืมมา (พร้อมดอกเบี้ย) ให้กับผู้ให้กู้และทำกำไรจากส่วนต่าง แนวปฏิบัตินี้มีความเสี่ยงในการขาดทุนอย่างไม่จำกัด เนื่องจากไม่มีข้อจำกัดโดยธรรมชาติว่าราคาหุ้นจะสูงเพียงใด สิ่งนี้ตรงกันข้ามกับการซื้อแบบลอง (เป็นเจ้าของหุ้น) ซึ่งการสูญเสียของนักลงทุนจะจำกัดอยู่ที่การลงทุนครั้งแรกเท่านั้น (เช่นการขาดทุนทั้งหมดที่เป็นไปได้คือ 100%) ตัวอย่างเช่นหากผู้ขายชอร์ตยืมหุ้นที่ 20 ดอลลาร์และโคเวอร์ที่ 50 ดอลลาร์ (เช่นหุ้นเพิ่มขึ้น 150%) พวกเขาจะสูญเสีย 30 ดอลลาร์ต่อหุ้นซึ่งคิดเป็น 150%

เมื่อวันที่ 22 มกราคม 2021 ประมาณ 140% ของโฟลต (ส่วนของหุ้นของบริษัทที่อยู่ในมือของนักลงทุนสาธารณะ) ของ GameStop ถูกขายชอร์ต ซึ่งหมายความว่าหุ้นที่ถูกให้ยืมจะถูกปล่อยกู้อีกครั้งและชอร์ตอีกครั้ง ผู้สังเกตการณ์ใน r/WallStreetBets เชื่อว่า บริษัทถูกประเมินค่าต่ำเกินไป และด้วยจำนวนหุ้นแบบชอร์ตที่สูงเช่นนี้พวกเขาสามารถกระตุ้นให้เกิดการชอร์ตสควีซโดยการผลักดันราคาขึ้นไปจนถึงจุดที่ผู้ขายชอร์ตต้องยอมจำนนและขายชอร์ตที่สูญเสียอย่างมากของพวกเขา

 เกมสต๊อป 
thumb|ร้านเกมสต๊อปในปี 2014
เกมสต๊อป เครือข่ายเป็นร้านวิดีโอเกมในสหรัฐอเมริกา ประสบปัญหาในช่วงไม่กี่ปีที่ผ่านมาเนื่องจากการแข่งขันจากการจัดจำหน่ายแบบดิจิทัล รวมถึงผลกระทบทางเศรษฐกิจจากการระบาดทั่วของโควิด-19 ซึ่งทำให้จำนวนผู้ซื้อสินค้าลดลง เป็นผลให้ราคาหุ้นของเกมสต๊อปลดลง ทำให้นักลงทุนหลายรายขายทำการขายหุ้นแบบชอร์ต อย่างไรก็ตามในเดือนกันยายนปี 2020 ไรอัน โคเฮน (อดีตซีอีโอของ Chewy ผู้ค้าปลีกอาหารสัตว์เลี้ยงออนไลน์) เปิดเผยการลงทุนครั้งใหญ่ในเกมสต๊อปและเข้าร่วมคณะกรรมการของบริษัททำให้หลายคนเชื่อว่าหุ้นนั้นต่ำกว่ามูลค่าจริง

 r/wallstreetbets  
r/wallstreetbets เป็นชุมชนเรดดิตหรือซับเรดดิต ที่รู้จักกันในเรื่องธุรกรรมหุ้นที่มีความเสี่ยงสูง ก่อนที่จะเกิดการสควีซขึ้น r/wallstreetbets มีความสนใจใน GME อยู่แล้ว ผู้ใช้รายหนึ่ง u/DeepFuckingValue ซื้อหุ้น GME ประมาณ 53,000 ดอลลาร์ ในช่วงสามเดือนเริ่มตั้งแต่เดือนมิถุนายน 2019 ซึ่งหุ้นของเขามีค่า 48 ล้านดอลลาร์ในเดือนมกราคม 2564
# ปีแยร์ ฟูร์นีเย
ปีแยร์ ฟูร์นีเย  (24 มิถุนายน ค.ศ. 1906 – 8 มกราคม ค.ศ. 1986) เป็นนักเชลโลชาวฝรั่งเศส ได้รับสมญาว่า "ผู้ดีแห่งนักเชลโล" เป็นที่กล่าวขานในด้านเสียงอันยรรยง ฟูร์นีเยเป็นบุตรของนายพลชาวฝรั่งเศส มารดาเป็นคนสอนให้เขาเล่นเครื่องเปียโน แต่เนื่องจากเขาป่วยเป็นโรคโปลิโอจึงทำให้เท้าอ่อนแรง เหยียบเพดัลของเปียโนได้ยากลำบาก เขาจึงเปลี่ยนมาเล่นเชลโลแทน เขาจบจากโรงเรียนดนตรีปารีสในปีค.ศ. 1923 ขณะมีอายุ 17 ปี เทคนิคเฉพาะตัวของเขาทำให้เขาได้รับกล่าวขานเป็น "นักเชลโลแห่งอนาคต" เขาเริ่มโด่งดังในปี ค.ศ. 1925 และเริ่มออกทัวร์คอนเสิร์ตทั่วทวีป
# บุญธง สงฆ์ประชา
บุญธง สงฆ์ประชา อดีตสมาชิกสภาผู้แทนราษฎรจังหวัดชัยนาท 5 สมัย ซึ่งได้รับเลือกตั้งมากที่สุดในจังหวัดชัยนาท เป็นบิดามณเฑียร สงฆ์ประชา และนันทนา สงฆ์ประชา นักการเมืองจังหวัดชัยนาทพรรคประชาภิวัฒน์: พรรคการเมืองสายธรรมกาย เครือข่ายรถสิบล้อ เสนอออกแบบประเทศไทยใหม่

 ประวัติ 
บุญธง สมรสกับนางจันทร์เพ็ญ สงฆ์ประชา มีบุตร 5 คน คือ มนตรี สงฆ์ประชา อดีตกำนันตำบลไพรนกยูง อำเภอหันคา, จิรดา สงฆ์ประชา อดีตนายก อบจ.ชัยนาท, มณเฑียร สงฆ์ประชา สส. ชัยนาท, ศักดิ์สิทธิ์ สงฆ์ประชา อดีตสมาชิกสภาจังหวัดชัยนาท และนันทนา สงฆ์ประชา สส.แบบบัญชีรายชื่อ

บุญธง เป็นนักธุรกิจในพื้นที่อำเภอหันคา จังหวัดชัยนาท และเป็นสมาชิกสภาจังหวัด (สจ.) ตั้งแต่ปี พ.ศ. 2490เอาแล้วไง? พรรคประชาภิวัฒน์ สิบล้อพ่วง "ธรรมกาย"! ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชัยนาท สังกัดพรรคชาติไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ต่อมาเว้นวรรคไปในปี พ.ศ. 2531

บุญธง ได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 โดยนายบุญธงสังกัดพรรคชาติไทยโดยตลอด

บุญธง เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง เมื่อปี 2538คำสั่งกระทรวงการคลัง ที่ ๙๓/๒๕๓๘ เรื่อง แต่งตั้งเลขานุการรัฐมนตรีและผู้ช่วยเลขานุการรัฐมนตรีว่าการกระทรวงการคลัง (นายอนุรักษ์ จุรีมาศ, นายบุญธง สงฆ์ประชา, นายทรงศักดิ์ ทองศรี) และ 2539คำสั่งกระทรวงการคลัง ที่ ๑๖๗/๒๕๓๙ เรื่อง แต่งตั้งผู้ช่วยเลขานุการรัฐมนตรีว่าการกระทรวงการคลัง (นายบุญธง สงฆ์ประชา, ร้อยตรี ยงยุทธ บุณยะประภัศร) 

นายบุญธง เป็นผู้ริเริ่มให้สร้างอาคารแสดงพันธุ์ปลาน้ำจืดขึ้นภายในสวนนกชัยนาทรีวิวของอาคารแสดงพันธุ์ปลาลุ่มน้ำเจ้าพระยา สวนนกชัยนาทจากเว็บไซต์ ศูนย์มานุษยวิทยาสิรินธร (องค์การมหาชน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑ ข หน้า ๗, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑๘, ๓ ธันวาคม ๒๕๓๗
รายนามผู้ได้รับพระราชทานเหรียญลูกเสือสดุดี ประจำปี ๒๕๒๑ จากเว็บไชต์ thaiscouts
# นกกินแมลงหัวสีคล้ำ
นกกินแมลงหัวสีคล้ำ  เป็นนกในวงศ์นกมุ่นรก (Pellorneidae) ขนาดเล็กสีน้ำตาลเทา และมีเสียงร้องที่ไพเราะกังวานeBird. นกกินแมลงหัวสีคล้ำ. สืบค้นเมื่อ 30 มกราคม 2564.นกกินแมลงหัวสีคล้ำ (Sooty-capped Babbler; Malacopteron affine).  OKNation. พฤศจิกายน 2560. เป็นนกประจำถิ่นของประเทศไทยที่หายากที่สุดในในสกุล Malacopteronนกกินแมลงหัวสีคล้ำ (Sooty-capped Babbler). Bird Conservation Society of Thailand (BCST). 20 ตุลาคม 2560. เนื่องจากป่าดิบที่ราบต่ำซึ่งเป็นถิ่นที่อยู่อาศัย ได้ผ่านการทำไม้และเป็นสวนปาล์มน้ำมัน ยางพารา หรือชุมชนเมือง
 อนุกรมวิธาน 
นกกินแมลงหัวสีคล้ำ (Malacopteron affine) แบ่งได้เป็น 3 ชนิดย่อยคือ

 Malacopteron affine affine ― พบในประเทศไทยและคาบสมุทรมลายู เป็นชนิดย่อยหลัก และต่างจากชนิดย่อย M. a. phoeniceum ตรงที่มีกระหม่อมสีอ่อนกว่าและอมเทาน้อยกว่ามาก นกรุ่นมีกระหม่อมสีอ่อนกว่าตัวเต็มวัย นอกจากนี้ยังมีจะงอยปากล่างเป็นสีเนื้อต่างจากตัวเต็มวัยที่มีจะงอยปากล่างสีเทาSooty-capped Babbler. Avibase. สืบค้นเมื่อ 30 มกราคม 2564.Sooty-capped Babbler (nominate). Avibase. สืบค้นเมื่อ 30 มกราคม 2564.
 Malacopteron affine phoeniceum ― ที่เป็นนกเฉพาะถิ่นของเกาะบอร์เนียวSooty-capped Babbler (phoeniceum). Avibase. สืบค้นเมื่อ 30 มกราคม 2564.
 Malacopteron affine notatum ― พบเฉพาะที่หมู่เกาะปันจัก จังหวัดอาเจะห์ Sooty-capped Babbler (notatum). Avibase. สืบค้นเมื่อ 30 มกราคม 2564.

นกชนิดนี้มีชื่อในภาษามาเลย์ ว่า rimba tinjau belukar และภาษาอินโดนีเซีย Asi Topi-jelaga

 ลักษณะทางชีววิทยาและพฤติกรรม 
นกกินแมลงหัวสีคล้ำ มีลำตัวตั้งแต่ใต้คางถึงท้องเป็นสีเทาอ่อน ขาวหม่น หรือเทาเขม่า (sooty) ขนที่คออาจมีริ้วสีเทาแซม ขนหัวด้านบนเป็นสีเทาเข้มออกน้ำตาล ขนรอบตาสีเทา ตาแดง ปีกและหางสีน้ำตาลเทาออกแดงเรียบ ปลายปีกและหางมีสีเข้มกว่าเล็กน้อย จะงอยปากยาวตรงสีดำ ปลายแหลมงุ้มเล็กน้อย ตีนสีเทา

มักหากินเป็นคู่หรือฝูงขนาดย่อม อาหารหลักคือแมลงขนาดเล็ก มีลักษณะคล้ายกับชนิดที่หาดูง่ายกว่ามากของนกในสกุล Malacopteron อย่างนกกินแมลงหัวสีน้ำตาล (Moustached Babbler) โดยเฉพาะนกรุ่นซึ่งจะไม่มีแถบเคราสีดำแบบตัวเต็มวัยทำให้ดูคล้ายนกกินแมลงหัวสีคล้ำมาก และมีเสียงร้องของพวกมันคล้ายกัน

 ถิ่นที่อยู่อาศัยและการกระจายพันธุ์ 
ในอดีตเคยมีรายงานการพบจากหลายจังหวัดทางภาคใต้ ตั้งแต่ชุมพร ลงมาจนถึงยะลาและนราธิวาส แต่ปัจจุบันไม่มีรายงานยืนยันในประเทศไทยหลายปีแล้ว ประชากรนกกินแมลงหัวสีคล้ำในคาบสมุทรมลายูระบุว่าเกือบเข้าข่ายใกล้สูญพันธุ์ และในสิงคโปร์ซึ่งเป็นแห่งแรกที่นกกินแมลงหัวสีคล้ำถูกเก็บตัวอย่างไว้ได้มีสถานภาพสูญพันธุ์แล้ว

ชนิดย่อย M. a. phoeniceum ยังคงพบได้ง่ายในป่าบางแห่งเกาะบอร์เนียวของมาเลเซียตะวันออก และอินโดนีเซีย

 นิเวศวิทยาและการอนุรักษ์ 
นกกินแมลงหัวสีคล้ำถูกคุกคามจากการสูญเสียที่อยู่อาศัย
# การเพาะเชื้อจากเลือด
การเพาะเชื้อจากเลือดเป็นการตรวจทางห้องปฏิบัติการอย่างหนึ่ง ใช้เพื่อตรวจหาเชื้อแบคทีเรียหรือเชื้อราในตัวอย่างเลือดของผู้ถูกตรวจ เลือดในภาวะปกติจะปราศจากเชื้อ หากตรวจเจอเชื้ออาจบ่งชี้ว่ามีการติดเชื้อในเลือด เช่น มีเชื้อแบคทีเรียหรือมีเชื้อราในเลือด หากมีอาการรุนแรงร่วมด้วยจะเกิดเป็นภาวะพิษเหตุติดเชื้อ (หรือนิยมเรียกกว่าการติดเชื้อในกระแสเลือด) จากการนำเลือดมาเพาะเชื้อนี้จะทำให้สามารถระบุชนิดของเชื้อก่อโรคและตรวจหาภาวะเชื้อดื้อยาได้ นำไปสู่การรักษาที่ได้ประสิทธิภาพมากยิ่งขึ้นต่อไป
อ้างอิง
# โฟร์แชน
โฟร์แชน  เป็นเว็บไซต์อิมเมจบอร์ดภาษาอังกฤษที่ไม่ระบุชื่อผู้ใช้ เว็บไซต์นี้เริ่มต้นโดยคริสโตเฟอร์ "moot" พูล ในเดือนตุลาคม 2003 เว็บไซต์นี้ประกอบไปด้วยบอร์ดสำหรับหัวข้อต่าง ๆ มากมาย ตั้งแต่อานิเมะและมังงะ ไปจนถึงวิดีโอเกม ดนตรี วรรณกรรม ฟิตเนส การเมือง กีฬา และอื่น ๆ ไม่สามารถลงทะเบียนได้และผู้ใช้มักจะโพสต์โดยไม่ระบุตัวตน การโพสต์เป็นแบบชั่วคราวเนื่องจากเธรดที่ได้รับการตอบกลับล่าสุดจะถูก "บัมพ์" เข้าไปด้านบนของบอร์ดตามลำดับและเธรดเก่าจะถูกลบเมื่อมีการสร้างใหม่ ณ เดือนพฤศจิกายน 2020 4chan มีผู้เยี่ยมชมมากกว่า 20 ล้านคนต่อเดือนโดยมีโพสต์มากกว่า 900,000 โพสต์ต่อวัน

โฟร์แชนถูกสร้างขึ้นเพื่อเป็นภาษาอังกฤษอย่างไม่เป็นทางการคู่กับฟุตาบะแชนเนลของญี่ปุ่นอิมเมจบอร์ดหรือที่เรียกว่าทูแชน (2chan) และบอร์ดแรกถูกสร้างขึ้นเพื่อโพสต์ภาพและการสนทนาเกี่ยวกับอานิเมะ ไซต์นี้ได้รับการอธิบายว่าเป็นศูนย์กลางของวัฒนธรรมย่อยทางอินเทอร์เน็ตเนื่องจากชุมชนมีอิทธิพลในการก่อตัวของมีมทางอินเทอร์เน็ตที่โดดเด่นเช่น lolcats, Rickrolling และ rage comic ตลอดจนนักแฮ็กติวิสต์และการเคลื่อนไหวทางการเมืองเช่นแอนโนนีมัสและออลต์ไรต์ โฟร์แชนมักเป็นที่สนใจของสื่อในฐานะแหล่งที่มาของการโต้เถียงรวมถึงการประสานงานเกี่ยวกับเรื่องการแกล้งและการล่วงละเมิดต่อเว็บไซต์และผู้ใช้อินเทอร์เน็ต และการโพสต์เนื้อหาที่ผิดกฎหมายและล่วงละเมิด เดอะการ์เดียนเคยสรุปชุมชนโฟร์แชนว่า "บ้า เด็ก ... สดใส ไร้สาระ และน่าตกใจ"